cyanic-selkie/wikianc huggingface dataset:
IE Business School
Historie
IE Business School ble grunnlagt i 1973. Universitetet har flere internasjonale samarbeider, slik som et dobbelt-MBA program med Brown University og et asiatisk-fokusert program i samarbeid med Singapore Management University.
Campus
IE Business School er lokalisert i Madrids finansdistrikt, Barrio de Salamanca. IE Campus har et totalt areal på 28 000 m² fordelt på 17 bygninger langs og nær Calle Maria de Molina.
I tillegg til den eksisterende campusen til IE Business School, har IE University fått en ny campus kjent som «Campus IE» nord i Madrid. Denne nye campusen har 6,000 studenter og et areal på 50 000 m².
Fremmedord
Fremmedord er ord som er lånt fra andre språk og som føles fremmede når det gjelder uttale, rettskrivning eller bøying. Mange ord som tidligere ble oppfattet som fremmedord, er blitt vanlige i språket og kalles derfor oftere lånord.
Begrepet fremmedord kalles fremmedord på dansk og främmande ord på svensk.
Eksempler og bruk
I mange land har det vært sterke språkpolitiske bevegelser som har kjempet for å erstatte fremmedord med nasjonale synonymer eller gjøre skrivemåten mer lik det som er vanlig ellers i språket. Begrunnelsen er ofte å styrke eget språk og egen nasjonal kultur i forhold til et sterkere utenlandsk språk, men også å gjøre et spesialisert maktspråk lettere å forstå for folk flest. Slik politikk har vært viktig for de relativt små språkene i Norden, særlig islandsk, men også i Frankrike og andre land.
Arkitekturåret 1919
Arkitekturåret 1919 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1919.
Beckius beccarii
Beckius beccarii er en bille som hører til underfamilien hornbiller (Dynastinae) i familien skarabider (Scarabaeidae) i gruppen skarabider (Scarabaeoidea).
Utseende
En stor (40-80 millimeter), blank hornbille. Som vanlig blant hornbiller er det stor forskjell på kjønnene. Hannen har en langt, spisst horn på hodet og ett tilsvarende horn på hver side av pronotum. Hunnen er mindre og mangler disse hornene. Dekkvingene er rødbrune.
Levevis
Larvene lever i morken, død ved.
Utbredelse
Beckius beccarii lever i Indonesia og på Ny-Guinea.
Systematisk plassering
Arten blir noen ganger plassert i slekten Eupatorus.
Episkopalisme
Kirkesamfunn kalles synodale når de er organisert slik at valgte utsendinger utgjør et kirkemøte (en synode) som representerer kirkesamfunnet.
Den norske kirke er både episkopal (med 12 biskoper), synodal (med Kirkemøtet som øverste valgte organ) og kongregasjonalistisk (med juridisk selvstendige sokn).
Kuwait under Paralympiske sommerleker 2016
Kuwait deltok under Paralympiske sommerleker 2016 i Rio de Janeiro, Brasil, fra 7. til 18. september 2016.
Før lekene i Rio 2016 hadde Kuwait vunnet 49 medaljer (11 gull, 17 sølv og 21 bronse) fra de 9 sommerlekene det hadde deltatt i siden 1980.
Christian V. Dreyer
Christian Vammervold Dreyer (født 27. februar 1974) er en norsk eiendomsmegler, næringslivsleder og organisasjonsmann. Han er siden 1. januar 2020 kommunikasjonsdirektør i Fredensborg AS og Heimstaden AB. Han var fra 1. april 2013 til desember 2019 administrerende direktør i Eiendom Norge. Han var administrerende direktør i Eie eiendomsmegling AS 2007–2012 og styreleder i Norges Eiendomsmeglerforbund 2008–2012. Han har arbeidet innen eiendomsmegling siden 1996, og har sin utdannelse fra Handelshøyskolen BI.
Antioch
Antioch er amerikansk by som ligger i den nordøstlige delen av San Francisco Bay Area i California. Byen hadde 102 372 innbyggere ved folketellingen i 2010.
Alida Rudjord
Alida Rudjord (født 1966 i Farsund) er en norsk smykkekunstner, bosatt i Kolbjørnsvik i Arendal kommune. Hun er mest kjent for karakteristiske brosjer, ringer og halsklaver i stål og emalje. Hennes smykkekunst er ofte inspirert av naturen, og spesielt av blomster og planter.
998 Bodea
998 Bodea er en hovedbelteasteroide. Den ble oppdaga den 6. august 1923 av Karl Wilhelm Reinmuth fra Landessternwarte Heidelberg-Königstuhl i Heidelberg. Den er oppkalt etter den tyske astronomen Johann Elert Bode.
Alida Rudjord
Rudjord er utdannet ved Statens håndverks- og kunstindustriskole i Oslo med metall som hovedfag (1989-1994). Hennes store gjennombrudd som smykkekunstner kom i 1996, da hun deltok på Den Nordiske Smykketriennalen som ble vist i alle de nordiske land. Der ble hun innkjøpt av American Craft Museum i New York. I Aftenposten beskrives Rudjords smykkekunst slik under den første separatutstillingen hennes i Kunstnerforbundet i Oslo i (2001):
Rudjord har ellers hatt en rekke separatutstillinger og gruppeutstillinger i inn- og utland. Hun stilte ut separat blant annet i Format i Bergen (2007), Kunstnerforbundet Oslo (2006), Agder Kunstsenter (2000) og Antwerpen i Belgia (2000). Hun har deltatt på gruppeutstillinger blant annet på Flow Gallery i London (2005), the Scottish Gallery i Edinburgh (2005), Bomuldsfabriken Kunsthall i Arendal (2002), SOFA, New York, Miami, Chicago (1996-2000), Cannes, Frankrike (1996) og 3. Internationale Emaljetriennale i Coborg i Tyskland (1995).
998 Bodea
Eksterne lenker
Lista de asteroidi
Alida Rudjord
Hun er innkjøpt av Norsk kulturråd, Kunstindustrimuseet i København, Nordenfjeldske kunstindustrimuseum, American Craft Museum, Nordnorsk kunstmuseum og Sørlandets Kunstmuseum.
Alida Rudjord er datter til billedkunstner Reidar Rudjord fra Farsund.
Færder videregående skole
Færder videregående skole ligger i Tønsberg kommune i Vestfold. Skolen ble opprettet etter sammenslåing av daværende Teie og Slottsfjellets videregående skole, Tønsberg maritime videregående skole og Olsrød videregående skole 1. august 2003. Færder videregående skole ble etablert i 2003 da de tre nevnte skolene ble til én.
Færder videregående skole flyttet inn i nytt bygg til skolestart i august 2014.
Teie videregående skole
Teie videregående ble opprettet i 1948 som Tønsberg yrkesskole. Før sammenslåingen i 2003 hadde skolen ca. 600 elever og 145 ansatte.
Tønsberg maritime videregående skole
I 1859 ble Tønsberg offentlige sjømannsskole startet. Senere ble den kalt Maskinistskolen. I 1968 flyttet skolen fra Haugar til nytt bygg vest for Nordbyen og fikk senere navnet Tønsberg maritime videregående skole (TMVS).
Skoleanlegget ved Byfjorden i Tønsberg
Færder videregående skole flyttet inn i nytt bygg til skolestart i august 2014.
Peder Møller
Peder Møller (født 7. august 1891 død 16. desember 1972) var en dansk sportsutøver som deltok i de olympiske leker 1920 i Antwerpen. Møller ble olympisk mester i turn i sommer-OL 1920 i Antwerpen. Han var med på det danske laget som vant lagkonkurransen i fritt system med 51,35 poeng foran Norge med 48,55. Det var kun de to lagene som deltok i konkurransen.
DS «Ternen»
DS «Ternen» var i perioden 1904-1957 en lokalrutebåt i rute Bergen-Austevoll-Fitjar, i alle år etter 1923 for Hardanger Sunnhordlandske Dampskipsselskap. «Ternen», som på folkemunne ble kalt Tedno, var en populær båt som rakk å bli noe av en institusjon i det værharde ruteområdet. I 1957 ble den solgt til Holmestrand, ombygd til motordrift og benyttet i lokalrutefart Holmestrand-Oslo frem til 1962. Båten ble vurdert ombygd til fraktefartøy på Vestlandet, men var for dårlig i skroget og gikk derfor til opphugging i 1963.
Parlamentsvalget i Estland 2023
<!--
--> Parlamentsvalget i Estland 2023 ble avholdt over hele Estland søndag 5. mars 2023. Det ble valgt 101 representanter til Riigikogu for fire år. Alle estiske statsborgere over 18 år hadde stemmerett. Velgerne kunne forhåndsstemme ved elektronisk stemmegivning fra 27. februar til 4. mars. Dette var det første valget i Estland der mer enn halvparten av velgerne stemte elektronisk.
Valgkampen var preget av økonomiske og sikkerhetspolitiske følger av krigen i Ukraina. Estland har ytet stor materiell støtte til ukrainerne og tatt imot mange flyktninger. Krigen har skjerpet motsetningene mellom etniske estere og russere i Estland.
Valget ble regnet som en seier for sittende statsminister Kaja Kallas og Det estiske reformpartiet og andre liberale partier, og en skuffelse for Det estiske senterpartiet og det høyreradikale EKRE. Kallas har hittil regjert sammen med sosialdemokratene og kristendemokratene. Kallas åpnet for regjeringssamtaler med alle partier unntatt EKRE. Hun inviterte så sosialdemokratene og det liberale partiet Estland 200 til samtaler. De tre partilederne og deres parlamentsmedlemmer undertegnet en regjeringsavtale den 10. april.
Representantene i Riigikogu ble valgt ved forholdstallsvalg på partilister i tolv valgkretser. Partiene måtte over en nasjonal sperregrense på 5 % av stemmene for å bli representert. Seks partier ble representert. 30 av de valgte representantene var kvinner, det høyeste antallet noen gang.
Den største stemmesankeren i valget ble statsminister Kaja Kallas fra Det estiske reformpartiet, etterfulgt av Mihhail Kõlvart fra Det estiske senterpartiet og Kristen Michal fra Det estiske reformpartiet, som også er sentrale kommunepolitikere i Tallinn. Estland 200 ble for første gang representert, og den største stemmesankeren for partiet, og blant nyvalgte representanter overhodet, var Johanna-Maria Lehtme, leder for den estiske Ukrainahjelpen.
Selv om et parti ikke kom over sperregrensen, kunne enkeltkandidater likevel bli valgt, om de fikk mange nok personstemmer til å forsvare et mandat fra sin valgkrets. Den russiske minoritetspolitikeren Mihhail Stalnuhhin fra Narva, som stilte som uavhengig kandidat, manglet mindre enn 400 stemmer.
EKRE mente at elektronisk stemmegivning var grunnlovsstridig og klaget saken inn for valgkommisjonen og høyesterett. Klagene ble avvist.
Den 15. Riigikogu trådte sammen mandag 10. april 2023. Lauri Hussar (Estland 200) ble valgt til Riigikogus president.
Valgresultat
Valgresultat registrert av Estlands valgkommisjon:
Poslednij bogatyr: Koren zla
Poslednij bogatyr: Koren zla (originaltittel: Последний богатырь: Корень зла) er en russisk film fra 2021 regissert av Dmitrij Djatsjenko.
Adolf Anderssen
Adolf Anderssen (døpenavn Karl Ernst Adolf Anderssen; født 6. juli 1818 i Breslau, Preussen, død 13. mars 1879 samme sted) var en tysk sjakkmester og en av beste sjakkspillerne på 1800-tallet.
Anderssen har fått et varig ry i sjakkhistorien som vinner av to av sjakkhistoriens mest berømte partier, det udødelige partiet mot Lionel Kieseritzky og det eviggrønne partiet mot Jean Dufresne.
Liv og karriere
Selv om Anderssen lærte å spille sjakk allerede ni år gammel, tok det lang tid før talentet fikk utfolde seg, da det i gymnas- og studietida (han studerte matematikk og filosofi) i Breslau var knapt med tilstrekkelig gode motspillere. Fra denne tida stammer noen sjakkproblemer som han publiserte under tittelen Aufgaben für Schachspieler (1842).
I 1851 sendte Berliner Schachgesellschaft ham til den store internasjonale sjakkturneringen i London, og til alles overraskelse sto han igjen som vinner. I et parti utenfor turneringen spilte han det som snart fikk tilnavnet det udødelige partiet mot Lionel Kieseritzky. I Berlin året etter vant han et parti mot Jean Dufresne som har fått navnet det eviggrønne partiet.
Anderssen var professor i matematikk og tyske språk ved Friedrichs-Gymnasium i Breslau, og kunne bare delta i turneringer i feriene. Han måtte se seg slått av amerikaneren Paul Morphy som var på europaturne i 1858/1859. Sifrene var 2:7 med to remiser, og selv om Anderssen mente at han var ute av trening, forsøkte han ikke å skjule nederlaget, men uttalte at han hadde tapt for et større talent. I Europa ble Morphy nå hyllet som verdens beste sjakkspiller, og er på den måten på sett og vis å anse som den første uoffisielle verdensmester i sjakk.
I 1862 gikk Anderssen igjen seirende ut av en turnering i London. Mange svært sterke spillere deltok, f.eks. kom Wilhelm Steinitz på 6.-plass. Steinitz og Anderssen spilte en match i 1866, men her måtte Anderssen gi tapt mot den yngre motspilleren, sifrene var 6:8. Det er betegnende for spillestilen at ingen av partiene dem imellom endte remis; den samlede balansen for alle deres partier er 10:9 i favør Steinitz. Etter Anderssen død utropte Steinitz seg selv som verdensmester i sjakk ved å vise til sine seire mot Anderssen, og ingen protesterte mot dette.
Anderssens høyeste historiske Elo-tall, 2744, nådde han i 1870. Mellom 1861 og 1870 lå han flere ganger øverst på verdensranglista.
Sjakkåpningen Anderssens åpning (1. a2 - a3) er oppkalt etter ham. Med dette uvanlige åpningstrekket vant Anderssen mot Paul Morphy, Louis Paulsen og andre.
Kylie Cronk
Kylie Cronk (født 27. mars 1984 i Toowoomba i Queensland), australsk softballspiller som deltok i de olympiske leker 2008 i Beijing.
Cronk vant en olympisk bronsemedalje i softball under sommer-OL 2008 i Beijing. Hun var med på det australske laget som kom på tredjeplass i softballturneringen bak Japan og USA.
Hjortedyr
Hjortedyr eller hjortefamilien (Cervidae), av noen også kalt cervider, er en familie som består av sky og varsomme fluktdyr, som i størrelse varierer fra de minste på omkring 6–8 kg (sørlig pudu) til kjemper på mer enn 800 kg (alaskaelg). Familien deles inn i to eller tre underfamilier og består av cirka 50 nålevende arter. Hjortedyr er klovdyr (Artiodactyla) og drøvtyggere (Ruminantia).
Opprinnelse
Hjortedyra dukker opp i fossile funn fra tidlig miocen i Eurasia. Derfra migrerte trolig familien til Nord-Afrika senere i samme periode, men i dag finnes det kun en naturlig underart igjen på dette kontinentet - berberhjort (Cervus elaphus barbarus). I miocen migrerte så trolig familien til Nord-Amerika, og da Panamalandbrua oppsto i sen pliocen videre til Sør-Amerika.
Det har hersket forvirring omkring akkurat når Cervidae (hjortefamilien) oppsto. Det er nemlig enorm forskjell i alder på estimater av fossile funn og estimater gjort med moderne teknologi (mitokondrielt genom) av dagens arter. De fossile funnene peker mot en opprinnelse for omkring 20 millioner år siden (+/- 2 mya), mens moderne forskning peker mot en delingen for omkring 7,7–9,6 mya. Det var derfor et stort gap mellom de fossile bevisene og de moderne molukylære estimatene for opprinnelsen. Den fossile arten som ble benyttet som kalibreringspunkt viste seg imidlertid ikke å være nært beslektet med dagens hjortedyr. Det var en art med et solitært gevir, i motsetning til dagens hjortedyr som alle enten har ett par eller ingen gevir. Det viste seg senere at den fossile arten ikke kunne plasseres i Cervidae.
Gilbert et al. (2006) mente altså at delingen skjedde for omkring 7,7–9,6 mya. Zhang & Zhang (2012) estimerer (gjennom sin studie med fullstendig mitokondrielt genom) imidlertid at det må ha skjedd noe tidligere, for omkring 6–8 mya.
Zhang & Zhang (2012) estimerer at Cervidae delte seg i to distinkte klader (Plesiometacarpalia og Telemetacarpalia) for omkring 7,17 mya. Den ene linjen (Telemetacarpalia) førte til vannhjorter (Hydropotinae) og oppsto trolig for omkring 6,15 mya (den mest basale nålevende linjen av hjortedyr), rein (Rangifer) og mulhjorter (Odocoileus). De to sistnevnte splittet trolig lag med vannhjortene for omkring 3,91 mya. Den andre linjen (Plesiometacarpalia) førte til alle andre hjortedyr, men den separerte i to distinkte klader for omkring 6,13 mya. Den ene førte til duskhjorter (Elaphodus) for omkring 5,21 mya og muntjaker (Muntiacus) for omkring 2,48 mya, mens den andre førte til ekte hjorter (Cervus) for omkring 3,32 mya.
Utbredelse
Hjortedyr finnes i dag naturlig på alle kontinenter, unntatt Australia og Antarktis. Det er dessuten få hjortedyr i Afrika og i de store ørkenområdene i verden. Noen arter har blitt introdusert til steder der de ikke lever naturlig eller var utdødd.
I Norge finnes rådyr, rein, hjort og elg naturlig. Dessuten er dåhjort introdusert hit. Viltlevende dåhjort er imidlertid et resultat av rømninger fra viltoppdrett. Arten har etablert seg med en vill bestand i Østfoldtraktene, blant annet på Hankø og øst for Glomma.
Beskrivelse
Hjortedyr er meget hurtige dyr. En fellesnevner for alle er lange, tynne lemmer som ender i klover. Kroppen er gjerne langstrakt og dyra har store øyne som sitter på siden av hodet, slik at de lett oppfanger bevegelse og raskt kan flykte fra eventuelle fiender. Derfor kalles de også fluktdyr.
Hjortedyr har hårkledde hornstilker på hodet som kalles et gevir. Geviret felles hvert år og vokser ut på nytt. Det består av beinvev. I vekstperioden er horna dekket av et hudlag, kalt basthud. Basten har et rikt nettverk av nerveceller og blodårer som sørger for tilførsel av næringsstoffer under tilveksten. Når geviret er ferdig utvokst, tørker basten ut og hannen fjerner restene gjennom å «feie» geviret mot trær, busker og kratt. Som regel utvikler bare hannen gevir, men det finnes et par unntak. Hos rein har også hunnene gevir. De er imidlertid ikke like prangende som hos hannen. Vannrådyr (Hydropotes inermis) har ingen av kjønnene gevir, men hannen har støttenner.
Hjortedyr har firekamret mage. De jorter og har en bakterieflora som er spesielt innrettet på å fordøye plantevekster (planteetere).
Hjortedyra er stort sett å regne som flokkdyr. Flokkene består av alt fra noen få individer til mange titalls dyr, avhengig av art, kjønn, alder og årstid. Noen arter regnes også som solitære (lever ensomme). De fleste artene er polygame. Hannene sloss om retten til å pare seg og samler gjerne hunnene i såkalte haremlignende flokker. Den sterkestes rett sikrer artens framtid, gjennom at de største og sterkeste hannen som regel er de som får pare seg og føre genene videre.
Inndeling
Inndelingen under er i henhold til Hernandez-Fernandez og Vrba (2005), som forutsetter tre underfamilier. Det hersker imidlertid usikkerhet om inndelingen, også med hensyn til antallet arter. I en nyere inndeling deles familien inn i kun to underfamilier; Cervinae (egentlig Plesiometacarpalia) og Capreolinae (egentlig Telemetacarpalia). Da inngår gjerne Hydropotes (vannhjorter) under tribuset Capreolini (av og til som søstergruppen til eurasiske rådyr) i underfamilien Capreolinae, som da også inkluderer tribusene Alceini og Rangiferini. Familien trenger revidering, siden mange arter fortsatt er svært lite forsket på. Det kommer blant annet klart til uttrykk i Colin Groves (2016) studie av klovdyr i Kina. Zhang & Zhang (2012) slår imidlertid grundig fast at Cervidae er ei monofyletisk gruppe og at Hydropotes tilhører underfamilien Telemetacarpalia (også kalt Capreolinae). Derfor må videre endringer påregnes når nye studier publiseres.
Fernanda Ribeiro
Maria Fernanda Moreira Ribeiro (født 23. juli 1969) er en tidligere portugisisk friidrettsutøver (langdistanseløper). Ribeiro konkurrerte både på 5 000 og 10 000 meter. På 10 000 m vant hun gull både i OL 1996 i Atlanta og VM 1995 i Göteborg. I OL 2000 endte Ribeiro på tredjeplass.
No More Tears
No More Tears er et heavy metal-musikkalbum og det sjette studioalbumet til Ozzy Osbourne.
Albumet ble utgitt 17. september 1991, og en ny-utgivelse kom i 2002 med to bonusspor. Albumet nådde en 17.-plass på den britiske albumlisten, og en 7.-plass på den amerikanske Billboard-albumlisten. Fire av sporene er skrevet sammen med Lemmy Kilmister, vokalisten og bassisten i bandet Motörhead.
Albumet solgte til fire ganger platinaplate (fire millioner album) i USA 30. mai 2000, og til dobbel platinaplate (200 000 album) i Canada 21. juli 1992.
Louis Nirenberg
Louis Nirenberg (født 28. februar 1925 i Hamilton i Ontario, død 26. januar 2020 i New York City ) var en kanadisk-amerikansk matematiker som ga vesentlige bidrag til partielle differensialligninger.
I 1959 ble han tildelt Bôcherprisen, i 1982 Crafoordprisen, i 1994 Leroy P. Steele-prisen og i 1995 National Medal of Science. I 2015 ble han tildelt Abelprisen «for slående og fruktbare bidrag til teorien for ikke-lineære partielle differensialligninger og deres anvendelser i geometrisk analyse».
Torstein Lalim
Torstein Lalim (født 15. januar 1958) er en norsk prest. Han er prost i Nedre Romerike prosti fra 2011. Han er utdannet ved Universitetet i Oslo, hvor han tok eksamen i 1981. Han tok over som sogneprest i Balsfjord i 1984 da Børre Knudsen ble framdømt sitt embete. Fra 1988 til 2005 var han prest i Bragernes kirke i Drammen. Deretter var han forstander (adm.dir.) på Lovisenberg før han ble prost.
Han er gift med tidligere statsråd Helen Bjørnøy.
Johan Carlberg
Johan Carlberg (født 22. september 1638 i Karlstad, død 15. juli 1701 i Gøteborg) var en svensk domprost og biskop i Gøteborgs stift, slottspredikant, magister i filosofi, samt dr. theol.
Biografi
Johan Carlberg var sønn av brukseier Johan Börjesson Carlberg og Kristina Olofsdotter Spak samt bror til presten og salmedikteren Birger Carlberg. Han tok studenteksamen i 1650 i Uppsala, gjorde studiereiser 1662-1678 i Nederland, England og Tyskland der han 1665 ble magister i filosofi i Leipzig. Han ble utnevnt til Dr. theol 1677 i Giessen, der han også møtte sin blivende ektefelle. Da Carlberg i 1678 kom tilbake til Sverige, ble han utnevnt til domprost i Gøteborg, og ble i 1687 slottspredikant. hos dronning Ulrika. Den 27. desember 1689 ble Carlberg vigslet i Uppsala domkirke til biskop i Gøteborg av erkebiskop Olov Svebilius.
Johan Carlberg hadde som prest i 1683 fått Karl XIs tillatelse til å skaffe seg eiendomsretten til Burgården av Göteborg by, og fra 1689 til sin død 1701 var dette hans bolig. Burgården forble deretter i slekten Carlbergs eie frem til 1809.
DS «Eira» (1891)
DS «Eira» hadde samme navn gjennom en lang karriere som lokalrutebåt, -først i Romsdal i perioden 1891-1896, så i Ryfylke 1896-1931 og deretter i Øygarden 1931-1952. Etter endt karriere som rutebåt ble den solgt til opphugging, men ble videresolgt og ombygd til motordrevet fraktefartøy. «Eira» fikk likevel bare to måneder i fraktfart før den forliste i desember 1952.
Ytre Hvaler nasjonalpark
Ytre Hvaler nasjonalpark  er en norsk nasjonalpark som ligger i kyst- og skjærgårdslandskapet i Østfold. Parken ble opprettet 26. juni 2009, for å «bevare et egenartet, stort og relativt urørt naturområde ved kysten i Sørøst-Norge, bevare et undersjøisk landskap med variert bunntopografi, og bevare økosystemer på land og i sjø med naturlig forekommende arter og bestander, kystlandskap med sjøoverflate og havbunn med korallrev, hard- og bløtbunn.» og den dekker et område på 354 km², hvorav 340 km² er sjøareal.
Nasjonalparken ligger i kommunene Fredrikstad og Hvaler; og den erstatter de fire tidligere sjøfuglreservatene Akerøya, Heia, Møren og Søndre Søster. Parken ligger like øst for Færder nasjonalpark, og grenser i sør til den svenske Kosterhavet nationalpark som ble opprettet samtidig.
Geografi, landskap, geologi
Nasjonalparken har store verneverdier knyttet til flora og fauna, strand- og kysttyper, kystbarskog, lyngheier og det intakte storslagne kystlandskapet. Området har spesielle marine egenskaper pga. Glommas utløp og en meget variert undersjøisk topografi og bunnforhold. Dette gjør at Ytre Hvaler inneholder et stort mangfold av marine naturtyper både på grunt og dypt vann. Det er flere korallrev i området, deriblant Tislerrevet utenfor Tisler som er verdens største innaskjærs korallrev på dypt vann. Også det største utaskjærs dypvannsrevet er norsk, nemlig Røstrevet.
Kulturminner
Området er preget av lang tids bruk av kysten og havet: rekefiske, hytter, fritidsbåter og annet fritidsaktivitet.
Hayley Wickenheiser
Hayley Wickenheiser (født 12. august 1978) er en canadisk ishockeyspiller. Hun har deltatt for Canada under Vinter-OL fem ganger. Hun har også spilt softball på et høyt nivå, og representerte for Canada under Sommer-OL 2000.
Under Vinter-OL på hjemmebane i 2010 fikk Wickenheiser avlegge Den olympiske ed på vegne av utøverne.
Salah Hissou
Salah Hissou (arabisk: صلاح حيسو, født 16. januar 1972) er tidligere marokkansk friidrettsutøver (mellom- og langdistanse). Hissous største meritt er VM-gullet på 5000 meter under VM 1999 i Sevilla.
Hayley Wickenheiser
Wickenheiser ble i 2011 utnevnt til offiser av Canadaordenen.
Salah Hissou
Han innehadde også verdensrekorden på 10 000 meter mellom 1996 og 1997 med tiden 26.38,08. På denne distansen lyktes Hissou i å ta to mesterskapsmedaljer bronse under både VM 1997 i Aten og under OL 1996 i Atlanta.
Altsaksofon
En altsaksofon (også altsax) er den vanligste saksofontypen. Den ble oppfunnet av den belgisk-fødte instrumentmakeren Adolphe Sax (født Antonie-Joseph Sax) i midten av 1840-årene. Altsaksofonen er stemt i Ess, og transponeres en stor sekst opp.
Altsaksofoner er den mest brukte typen saksofon. Ettersom den er såpass liten kan barn enkelt starte med å spille instrumentet, heller enn den noe større tenorsaksofonen. Mange voksne starter også på altsaksofon fordi den krever mindre luftkontroll av musikeren enn de større tenor- og barytonsaksofonene. Den mindre sopransaksofonen krever svært mye av musikerens luftkontroll.
Selmer (Paris)'s modell "Mark VI" regnes som tidenes beste altsaksofon, spesielt modellene mellom serienummer 60 000 og 120 000. Oppfølgeren "Mark VII" klarte aldri å ta over markedet.
999 Zachia
999 Zachia er en hovedbelteasteroide. Den ble oppdaga den 9. august 1923 av Karl Wilhelm Reinmuth fra Landessternwarte Heidelberg-Königstuhl i Heidelberg. Den er oppkalt etter den tyske astronomen Franz Xaver von Zach.
Eksterne lenker
Lista de asteroidi
Dušan Hanák
Dušan Hanák (født 27. april 1938 i Bratislava i Tsjekkoslovakia) er en slovakisk filmregissør, manusforfatter og dokumentarist. Dušan Hanák studerte ved filmskolen i Praha (FAMU, 1960-65). I 1960-årene fikk han internasjonal oppmerksomhet for sine dokumentarfilmer, mest kjent er Obrazy starého sveta (Bilder fra den gamle verden) og Papierove hlavy (Papirhoder). Hanáks mest kjente spillefilmer er 322 , Ruzové sny (Rosenrøde drømmer) og Ja milujem, ty milujes (Jeg elsker, du elsker).
Frogner plass (Oslo)
Frogner plass (1–2 ) er en trafikkert plass i Oslo vest, Bydel Frogner. Plassen ble i 2002 totalt rehabilitert fra å være et tradisjonelt T-kryss, til i dag å omfatte en større rundkjøring med trikkeholdeplass i midten. Holdeplassen heter Frogner plass og betjenes av trikkelinje 12. Gater og veier som fører inn mot Frogner plass er Frognerveien, Thomas Heftyes gate, Halvdan Svartes gate og Kirkeveien. Plassen ligger inntil Frognerparken.
HMV
HMV er et britisk underholdningsselskap som oprererer i Storbritannia, Canada, Hongkong og Irland. Den første HMV-butikken ble åpnet i 1921 på Oxford Street, og fra 1930-årene solgte de TV-er og radioer.
Havbølge
En havbølge er en overflatebevegelse som opptrer i det øverste laget i havet og brer seg som en bølge. Havbølger skyldes vanligvis fjerne vinder eller geologiske hendelser og kan reise mange tusen kilometer før de slår mot land. De kan variere i størrelse fra små krusninger til enorme tsunamier. Det er lite bevegelser av individuelle vannpartikler til tross for den store energimengden og kraften den dytter forover med. I stedet beveger de seg i hovedsak i elipser.
Dannelsen av bølger
De fleste bølger er resultat av vind. Andre bølger kan oppstå for eksempel av tsunamier, skred, menneskelig aktiviteter eller sterk strøm ved elveutløp.
Flere faktorer har innvirkning på dannelsen av vindbølger:
Disse faktorene avgjør i stor grad størrelsene og formene på bølgene. Jo større en av de tre første variablene er, jo større blir bølgen.
Bølgeenergien er styrt av en balanse mellom lastene som vil øke bølgene og forhold som demper dem ut. Det er en rekke forhold som påvirker bølgene, og fysikken er ikke alltid godt forstått. Bølgevarslingsmodeller er i stor grad avhengig av kalibreringer av parametre mot målinger. Bølgeenergien er fordelt på flere bølgefrekvenser, og påvirkes blant annet av
Karakterisering av bølger
Enkeltbølger kan karakteriseres etter blant annet:
For sjøtilstander er det vanlig å beskrive bølgene ved hjelp av statistikk og ved hjelp av bølgespektra. Statistikk brukes også til å beregne hundreårsbølger.
Bølger i havet dannes aldri i en enkelt høyde, men har varierende høyde. For værmeldinger og for vitenskapelige analyser av bølger blir gjerne begrepet signifikant bølgehøyde brukt. Målet uttrykker gjennomsnittet av høyden for den høyeste tredjedelen av bølgene, enten målt i et gitt tidsintervall (vanligvis tre til 12 timer) eller i et bestemt bølge- eller stormsystem. Signifikant bølgehøyde defineres også ofte ut momentene til bølgespekteret.
Siden variasjonene på bølgehøyde er så store kan vi oppleve enkeltbølger i en sjøtilstand som er dobbelt så store som den signifikante bølgehøyden - se artikkelen om Draupner-bølgen.
Måling av bølger
Bølger kan måles med flere instrumenter. Målinger på havet viser stor spredning i resultatene om en bruker ulike måleinstrumenter. Det er på grunn av svakheter med måleinstrumentet, eller usikkerheter i hva en faktisk måler: Målinger med laser eller radar som ser nedover, gjerne flere i nærheten av hverandre, gir i maritimt miljø, trolig de verdiene som er mest riktige.
Hannah Waddingham
Hannah Waddingham (født 28. juli 1974 i London i Storbritannia ) er en britisk skuespiller og sanger. Hun er best kjent for å ha spilt rollen som Rebecca Welton i komedieserien Ted Lasso. Hun vant en Primetime Emmy Award for fremstående kvinnelige birolle i 2021 og Critics' Choice Television Award for beste kvinnelige birolle i en komedieserie i 2021 og 2022.
Hun har også spilt i en rekke West End-forestillinger, blant andre Spamalot, Into the Woods og Trollmannen fra Oz som Den onde heksa fra Vest – og hun har mottatt tre Laurence Olivier Awards-nominasjoner for sin innsats.
Waddingham har vært med i besetningen til filmversjonen av Les Misérables fra 2012 og i femte sesong av HBO-serien Game of Thrones som Septa Unella i 2015. Vi hadde en av hovedrollene i den britiske thrilleren Winter Ridge (2018) og en birolle i tv-serien Sex Education. Hun skal være programleder for Eurovision Song Contest 2023 i Liverpool sammen med Alesha Dixon og Julija Sanina, og med Graham Norton i finalen.
Lørenbyen
Lørenbyen er et boligutbyggingsprosjekt i på Løren i Oslo i regi av Selvaagbygg. I Lørenbyen skal det bygges over 1,600 boliger innen 2012. En stor del av Lørenbyen bygges i gamle Løren leir. Sentralt i Lørenbyen ligger Peer Gynt skulpturpark og Kanonhallen, en fredet bygning fra 2. verdenskrig som nå er gjort om til kulturhus.
Et vennlig ord
Et vennlig ord er et samlealbum med Jens Book-Jenssen, utgitt i oktober 2007.
Kansas (andre betydninger)
Kansas er en delstat is USA, men kan også peke på følgende:
Silje Norendal
Silje Norendal (født 1993 på Kongsberg) er en norsk tidligere snowboardkjører som representerte Kongsberg Idrettsforening. Hun konkurrerte i halfpipe, slopestyle, big air og boardercross.
Meritter
Ved Vinter-X Games Europa 2010 i Tignes kom hun på 5.-plass i slopestyle.
I mars 2011 fikk hun sølv i slopestyle under European X Games. Mesterskapet ble arrangert i Frankrike, og Jamie Anderson vant gullet. Kjersti Buaas fikk 6.-plass i denne øvelsen.
I 2013 vant hun slopestyle i X Games i Tignes, og hun vant samme øvelse X Games i Aspen i 2014 og 2015.
Etter å ha misset under slopestyle delen av X Games Hafjell 2017, slo hun tilbake og vant big air-øvelsen to dager senere.
Norendal har vunnet X Games 4 ganger.
Julija Sanina
Julija Oleksandrivna Bebko (født 1990), profesjonelt kjent som Julija Sanina, er en ukrainsk sanger og frontfigur i det ukrainske rockebandet The Hardkiss.
Bakgrunn
Sanina ble født Julija Oleksandrivna Holovan den 11. oktober 1990 i Kyiv i Den ukrainske sosialistiske sovjetrepublikk. Hun vokste opp i en musikerfamilie og sto på scenen første gang som treåring. Etter hvert begynte hun å synge som solovokalist og ble med i et barneband og jazzstorband.
Hun studerte etter hvert musikk var vokalist i bandet Sister Siren fra 2006 til 2008. I september 2011 dannet hun popduoen Val & Sanina sammen med musikkprodusenten Valeryj Bebko. De giftet seg samme år, og hun endret etternavn fra Holovan til Bebko.
Etter hvert utviklet de musikkbildet sitt og endret navn til The Hardkiss. De gikk over fra russiskspråklige tekster til engelske tekster, og lydbildet ble tyngre og mer rockete.
I februar skrev duoen kontrakt med Sony BMG. Bandet fikk rask økende popularitet og vant flere priser i Ukraina og andre land. I 2014 opprettet Sanina også en videoblogg på YouTube. Der fortalte hun om hennes eget liv og bandets virke bak scenen. I 2016 ble hun en av fire dommere i syvende sesong av ukrainske X Factor. Samme år forsøkte gruppen seg i det ukrainske uttaket til Eurovision Song Contest, der de tapte på målstreken for Jamala. Hun vant senere Eurovision Song Contest 2016 med låten «1944». Sanina ble i 2022 stemt frem av folket til å være dommer til Vidbir, den ukrainske nasjonale finalen til Eurovision Song Contest.
Sanina skal lede Eurovision Song Contest 2023 i Liverpool sammen med Alesha Dixon og Hannah Waddingham, og med Graham Norton i finalen.
Marcus Miller
Marcus Miller (egentlig William Henry Marcus Miller, Jr.; født 14. juni 1959 i Brooklyn, New York) er en amerikansk jazz-komponist, produsent og multi-instrumentalist. Han er mest kjent som bassgitarist.
Marcus Miller vokste opp i Jamaica i bydelen Queens i en meget musikalsk familie. I 15-årsalderen ble han profesjonell bassist. Han ble med på turneer som bassist fra 16-årsalderen med Lenny White Band. Han arbeidet som studiomusiker og har medvirket på over 1500 plater.
I rundt 15 år arbeidet han som "session-musiker", noe som ga ham muligheten til å observere bandledere på nært hold og lære av dem. I denne perioden skrev han også flere arrangementer og var produsent på flere plateinnspillinger. Han var medlem av Saturday Night Live-bandet fra 1978 til 1979. Han skrev introen på Aretha Franklins I Wanna Make It Up To You. Han har spilt bassgitar på over 500 innspillinger, blant annet for Luther Vandross, Grover Washington Jr., Roberta Flack, Carly Simon, McCoy Tyner, Bryan Ferry og Billy Idol.
Som komponist og produsent produserte Miller Tutu for Miles Davis, inkludert tittelsangen – et verk som definerte Davis’s karriere sent på 1980-tallet. Han komponerte Chicago Song for David Sanborn og var med-komponist på Til My Baby Comes Home, It's Over Now, For You to Love og Power of Love for Luther Vandross.
I 1990-årene begynte Miller å produsere egne innspillinger og satte sammen band for å utnytte turneringsmulighetene.
Miller har i dag sitt eget band der medlemmene har skiftet noe over år. I 1997 samlet han markante artister i bandet Legends, med Eric Clapton (gitarer og vokal), Joe Sample (piano), David Sanborn (alto sax) og Steve Gadd (trommer).
De senere år har Marcus Miller hatt med seg blant andre Federico Gonzalez Peña (piano, keyboard) og Alex Han (sax) og turnert Europa og andre deler av verden. Dette samarbeidet har også resultert i plateutgivelsene Tutu Revisited og Renaissance.
Priser og æresbevisninger
Miller har vunnet en rekke Grammy Awards som produsent for Miles Davis, Luther Vandross, David Sanborn, Bob James, Chaka Khan og Wayne Shorter. Han vant en Grammy Award for beste R&B låt i 1992, for Luther Vandross’ Power of Love. I 2001 vant han en Grammy for «Best Contemporary Jazz Album» for sitt syvende solo instrumentalalbum M2. I 2015 fikk han en Grammy for «Best Contemporary Instrumental Album» for platen Afrodeezia.
I 2012 ble Miller utnevnt av UNESCO til «Artist for Peace», og begynte sitt virke til støtte for UNESCOs «Slave Route Project».
Q (James Bond)
Q er kallenavnet til kvartermesteren (Quartermaster) hos MI6 i Ian Flemings James Bond, og i filmene basert på romanene. Han er sjef for Q Branch (senere Q Division), den fiktive forsknings- og utviklingsavdelingen til British Secret Service. Bruken av bokstaver som pseudonymer for senioroffiserer i British Secret Intelligence Service ble startet av dens første direktør, kaptein Sir Mansfield George Smith-Cumming (1859–1923) som signerte seg selv med en C skrevet med grønt blekk.
Bispevalg
Bispevalg betegner prosessen med å utpeke biskoper i et kristent kirkesamfunn som har en episkopal ordning.
Q (James Bond)
Liste over «Q» i filmene
To filmer er utgitt utenom de offisielle filmene fra Eon med følgende skuespillere som «Q»:
Bispevalg
Oversikt
Biskoper utpekes på forskjellig måte i ulike kirkesamfunn. I den romersk-katolske kirke er det paven som velger biskopene. Innenfor den anglikanske tradisjonen skjer valget gjerne av domkapitlet i vedkommende bispedømme. Innenfor metodismen og beslektede tradisjoner skjer valget av synoden. Dette er også vanlig i de fleste lutherske kirker. Kandidater framkommer gjennom ulike nominasjonsordninger. Den norske kirke har egen ordning ved at biskopene utnavnes av Kongen i kirkelig statsråd. I de andre nordiske folkekirkene utpekes biskopene gjennom avstemning blant prester og stemmeberettigede lekfolk, prester og andre ansatte. Church of England har en særskilt ordning der både statsoverhode og statsminister deltar i prosessen, men hvor kirken selv foretar det endelige valget av biskop.
Johnny Horton
John Gale Horton (født 30. april 1925, død 5. november 1960), kjent som Johnny Horton, var en amerikansk country- og rockabillysanger kjent for sine «saga songs», countrylåter med historiske fortellinger i tekstene, som ble populære fra slutten av 1950-tallet til tidlig på 1960-tallet. Hans største suksess var «The Battle of New Orleans», som låtskriver Jimmy Driftwood vant en Grammy Award for i 1959 og Horton en Grammy Hall of Fame Award i 2002 for sin innspilling. I løpet av 1960 hadde Horton to andre suksesser med «North to Alaska», og «Sink the Bismarck». Horton er medlem av Rockabilly Hall of Fame. Han døde 5. november 1960 i en trafikkulykke.
Bispevalg
Valgordninger i de nordiske folkekirkene
Majoritetskirkene i de andre nordiske landene har utviklet særskilte ordninger med nominasjon og urnevalg. Det er mange likhetstrekk mellom ordningene både i Island, Finland, Sverige og Danmark. Valgene foregår i alle landene gjennom en nominasjonsfase og en avstemningsfase.
Lovex
Lovex er et rockeband fra Tammerfors, Finland. Bandet startet i 2001-2002, etter at alle bandmedlemmene hadde spilt i mange forskjellige band, og nå bestemte seg for å starte et rockeband sammen for å ha det gøy. Alle bandmedlemmene bruker artistnavn, istedenfor sine ekte navn. Lovex består av Theon McInsane(vokal), Vivian Sin'Amor (gitar), Sammy Black (gitar), Christian (Keyboard), Julian Drain (trommer) og Jason (bass).
Bispevalg
Valgordninger i de nordiske folkekirkene
Mulighetene for å foreslå kandidater er tilrettelagt på ulik måte. I Svenska kyrkan avholdes først et prøvevalg for å få fram kandidater. Dette skjer ved at de stemmeberettigede sender forslag på kandidater til stiftsstyrelsen, som administrerer valget. En ansvarsnemnd for biskoper vurderer før avstemningen om foreslåtte kandidater er kvalifisert. I Finland kan en kandidat til bispevalg bli foreslått av en valggruppe som er sammensatt av minst 10 av de stemmeberettigede. Den kandidaten som blir foreslått må ha gitt sitt skriftlige samtykke. I den danske folkekirken har de stemmeberettigede ved bispevalget også rett til å fremme kandidater til valget. Et forslag på kandidater må være underskrevet av minst 75 og maksimum 150 stemmeberettigede forslagsstillere.
Lovex
I 2004 fikk de platekontrakt, og i august 2005 ble deres første hit "Bleeding" utgitt. Januar 2006 utga de sin andre singel "Guardian Angel". Både "Bleeding" og "Guardian Angel" fikk mye oppmerksomhet og nådde toppen på de finske hitlistene. Senere ble musikkvideoer laget til sangene "Guardian Angel" og "Bullet for the Pain". Lovex sier at hovedgrunnen til at de laget musikkvideoen "Bullet for the Pain", var at de iblant følte at noen av fansene deres trodde at de støttet ting som død, selvmord, selvskading, etc. "Bullet for the Pain" ble laget for å bevise for folk at Lovex absolutt ikke støtter sånt, ettersom videoen ber folk om å hjelpe folk med depresjoner før det er for sent, samme hva grunnen til depresjonene skulle være.
Bispevalg
Valgordninger i de nordiske folkekirkene
Avstemningsfasen kan gå i flere omganger hvis ikke noen av de foreslåtte kandidatene har fått flertall. To eller tre valgomganger er ikke uvanlig, men fristen for stemmegivning er gjerne så vidt kort at prosessen likevel ikke tar veldig lang tid. Både i Sverige, Finland og på Island har valgreglene en bestemmelse om loddtrekning hvis det er stemmelikhet på avgjørende punkter i prosessen. I alle de fire folkekirkene er hovedregelen at valget er avgjort dersom en kandidat har fått mer enn halvparten av stemmene i avgjørende valgomgang.
Haploscapanes barbarossa
Haploscapanes barbarossa er en bille som hører til underfamilien hornbiller (Dynastinae) i familien skarabider (Scarabaeidae) i gruppen skarabider (Scarabaeoidea).
Bispevalg
Den norske kirke
Reglene om nominasjon m.v. ved utnevning av biskop er fastsatt ved kongelig resolusjon 6. juni 1997. Prosessen starter med at departementet ved ledighet i et bispeembete ber bispedømmerådet om å nominere minst tre og maksimum fem kandidater. Det skal tilstrebes at begge kjønn er representert (§ 1). For nominasjonen i bispedømmerådet gjelder særskilte regler. Før vedtak skal bispedømmerådet holde et forberedende møte for å avklare om mulige kandidater ønsker å motta nominasjon. Det enkelte medlem i bispedømmerådet kan stemme på tre kandidater, og de som har fått flest stemmer, er nominert. De skal nevnes i alfabetisk orden. Nominasjonsmøtet holdes for lukkede dører, og rådslagningen er hemmelig. Utskrift av forhandlingsprotokollen sendes departementet sammen med sentrale biografiske opplysninger om hver av de nominerte kandidatene (§ 2). Departementet sender listen med kandidater og de biografiske opplysningene til dem som kan avgi stemme: Prester og vigslede kateketer, diakoner og kantorer i offentlig kirkelig stilling i bispedømmet, menighetsrådene i bispedømmet, prostene i øvrige bispedømmer, teologiske professorer ved de teologiske fakultetene og rektorene ved de praktisk-teologiske seminarene. Disse skal innen en gitt frist gi stemme til de tre som de anser mest skikket til å bli utnevnt til bispeembetet (§ 3). For avstemningen i menighetsrådet finnes særskilte regler, blant annet at stemmegivningen foregår ved vanlig flertallsvotering og er hemmelig. Resultatet skal protokollføres og en utskrift sendes departementet (§ 4).
Lovex
Lovex' første album, Divine Insanity, ble sluppet i mars, 2006. I 2007 deltok Lovex i finske Eurovision med sangen "Anyone Anymore". De vant ikke, men kom på tredjeplass etter "Thunderstone" og "Hanna Pakarinen". Senere ble det laget en musikkvideo også til "Anyone Anymore". Lovex er aller mest populære i Finland og Tyskland, men har også mange fans andre steder.
Bispevalg
Den norske kirke
Departementet offentliggjør resultatet av avstemningen (§ 5). Melding om avstemningsresultatet sendes samtidig til Kirkerådet og biskopene med anmodning om å avgi uttalelse om hvem de anser mest skikket til å bli utnevnt før saken forelegges kongen i kirkelig statsråd. Kirkelig statsråd består av de regjeringsmedlemmene som tilhører Den norske kirke, jf Grunnloven § 12 annet ledd.
Haploscapanes barbarossa
Utseende
En stor (ca. 50 millimeter), svartbrun, blank hornbille. Hos denne slekten er det mindre utseendemessig forskjell mellom kjønnene enn hos mange andre hornbiller. Hannene er litt større enn hunnene og har horn på thorax og hodet som hunnene mangler, men disse er ikke spesielt store. Hos denne slekten har hannen gjerne et enkelt, krumt horn på hodet som har en tann på innsiden litt bak spissen, og to korte horn eller spisse knøler på pronotum. Kroppsformen er temmelig bred.
Aulacoscelis
Aulacoscelis er en slekt av biller som inntil nylig ble regnet til den store familien bladbiller (Chrysomelidae), men nå gjerne blir ført til gruppen pollenbladbiller (Orsodacnidae).
Haploscapanes barbarossa
Levevis
Larvene lever i morken, død ved.
Aulacoscelis
Utseende
Små (ca. 7 millimeter), avlange, blanke,, gulrøde eller mørke bladbiller. Kroppsformen er avlangt oval og noe flat, kroppen er glatt uten synlige hår. Fargen varierer mye, kan ha metallisk glans, pronotum kan være rødt. Antennene er litt lengre enn hode + pronotum, middels kraftige med kjegleformede ledd, ikke påfallende tykkere mot spissen. Pronotum er rundet med tydelig avsatte sidekanter. Dekkvingene er jevnbrede, kraftig punkterte, med litt opphøyde lengderibber. Beina er slanke og nokså korte.
Haploscapanes barbarossa
Utbredelse
Arten er utbredt på Ny-Guinea og Australia.
Aulacoscelis
Levevis
Slekten er knyttet til konglepalmer (Cycadales) der de spiser pollen og også på bladene.
Bispevalg
Bispevalg i andre lutherske kirker
De fleste lutherske kirker, med unntak av de nordiske, har ordninger med at biskopene velges gjennom valg på en synode eller kirkemøte. Slike synodale valg kan være lokale og foregå på en bispedømmesynode (bispedømmemøte), eller de kan foregå sentralt på et kirkemøte eller generalsynode.
Aulacoscelis
Utbredelse
Artene lever i Mellom- og Nord-Amerika.
Bispevalg
Bispevalg i andre lutherske kirker
Valg på bispedømmeplan er det mest vanlige i større kirkesamfunn. Eksempler på dette er landskirkene i Tyskland, de store lutherske kirkesamfunnene i USA, foruten større kirker som er resultat blant annet av norsk misjon. Eksempelvis har den gassisk-lutherske kirke, med mer enn 3 millioner medlemmer, 20 synoder eller bispedømmer, med biskoper valgt av synodemøtet. Tilsvarende ordning finnes for eksempel i Mekane Jesus-kirken i Etiopia med over 7 millioner medlemmer og 21 synoder.
Veslemøy Kjendsli
Veslemøy Kjendsli (født 26. april 1947 i Oslo) er en norsk journalist og forfatter. Kjendsli jobber som frilansjournalist og kurs- og foredragsholder, i tillegg til at hun underviser i journalistikk og kommunikasjon.
Kjendslis journalistiske karriere startet i NRK hvor hun blant annet jobbet i Østlandssendingen og Brennpunkt. Det var gjennom virket som NRK-journalist at Kjendsli kom på sporet av det som skulle bli tema for hennes bok Skammens barn. Boken, som ble utgitt i 1986, omhandler de såkalte tyskerungene, barn av norske kvinner og tyske menn som fant sammen som følge av den tyske okkupasjonen av Norge under andre verdenskrig. For arbeidet med temaet fikk Kjendsli Narvesenprisen.
Kjendsli var også norsk kommentator for NRK fjernsyn i Eurovision Song Contest i 1985. Hun var også den første til å intervjue Bobbysocks etter at Norge vant. Jahn Teigen og Erik Heyerdahl kommenterte finalen i radioen.
Kjendsli var blant annet programleder for TV-aksjonen «Et nytt liv» i 1991. Hun var også manusforfatter for den store historiske NRK-serien Veier til vår tid som ble sendt i 1989. Et av Kjendslis mest omtalte NRK-prosjekter, var programmet om den sterkt hjerneskadde jenta Malin. Kjendsli fulgte henne med fjernsynskameraet i tre år, mens Malin og hennes familie gjennomgikk et behandlingsopplegg etter den såkalte Doman-metoden.